COURSEBOOK (ΚΥΡΙΩΣ ΒΙΒΛΙΟ) Aπό το κεντρικό μενού κάντε κλικ στο κουμπί Coursebook, για να εμφανιστούν τα κεφάλαια και οι επιπλέον ενότητες του Coursebook. Κάνοντας κλικ στον αριθμό του κεφαλαίου που επιθυμείτε, εμφανίζεται αναπτυσσόμενο υπομενού, όπου βλέπετε τα περιεχόμενα του κεφαλαίου (Lead-in, Reading, κ.λπ.). Κάνοντας κλικ σε οποιαδήποτε επιλογή, εμφανίζεται αυτόματα το αντίστοιχο δισέλιδο του κεφαλαίου. Στο δισέλιδο μπορείτε να επιλέξετε τη συγκεκριμένη δραστηριότητα ή άσκηση που επιθυμείτε, κάνοντας κλικ στο αντίστοιχο κόκκινο περίγραμμα που εμφανίζεται όταν κινείτε το ποντίκι ή το πενάκι. Αυτόματα, στην οθόνη σας βλέπετε μεγεθυμένη τη συγκεκριμένη άσκηση. Οι ασκήσεις του βιβλίου είναι όλες διαδραστικές και περιέχουν επιπλέον χαρακτηριστικά. Για αναλυτική περιγραφή διαβάστε την κατηγορία ΕΠΙΠΛΕΟΝ ΙΔΙΟΤΗΤΕΣ. Τα βελάκια (δεξί-αριστερό) στην μπάρα πλοήγησης σας δίνουν τη δυνατότητα να πλοηγηθείτε από δισέλιδο σε δισέλιδο ή από άσκηση σε άσκηση. Το interactive e-book έχει σχεδιαστεί έτσι, ώστε η μετάβαση από το ένα βιβλίο στο άλλο και μάλιστα στο αντίστοιχο τμήμα του ίδιου κεφαλαίου να γίνεται εύκολα και ταχύτατα. Για παράδειγμα, εάν βρίσκεστε στο δισέλιδο Grammar του Coursebook, πατώντας το κουμπί W στην μπάρα πλοήγησης έχετε πρόσβαση στο δισέλιδο Grammar του Workbook, ενώ πατώντας το κουμπί G στην μπάρα πλοήγησης έχετε πρόσβαση στο αντίστοιχο κεφάλαιο του Grammar Book. Πρόσβαση στα κεφάλαια του Coursebook και τα περιεχόμενά τους έχετε και από το κουμπί Contents που βρίσκεται στην μπάρα πλοήγησης. Διαβάστε περισσότερα στην κατηγορία ΜΠΑΡΑ ΠΛΟΗΓΗΣΗΣ.