DICTIONARY (ΛΕΞΙΚΟ) Από το κεντρικό μενού του e-book, πατώντας το κουμπί Dictionary, έχετε πρόσβαση σε ένα διαδραστικό και ιδιαίτερα εύχρηστο λεξικό με τις άγνωστες λέξεις ολόκληρου του βιβλίου. Οι λειτουργίες του λεξικού είναι οι ακόλουθες:
(1) Κεφαλίδες: Audio, Word, Part of Speech, Definition, Example, Unit. Πατώντας τη λέξη Word (κεφαλίδα της δεύτερης στήλης), μπορείτε να βάλετε τις λέξεις σε αλφαβητική σειρά ενώ πατώντας τη λέξη Definition (κεφαλίδα της τέταρτης στήλης), βάζετε σε αλφαβητική σειρά την ερμηνεία των λέξεων στα Ελληνικά. Κάνοντας κλικ στη λέξη Unit (κεφαλίδα της τελευταίας στήλης) μπορείτε να κατηγοριοποιήσετε τις λέξεις ανά κεφάλαιο. Εάν χρειαστεί, χρησιμοποιήστε τις μπάρες κυλίσεως, για να δείτε ολόκληρο το περιεχόμενο του παράθυρου.
Επίσης, μπορείτε να μεγαλώσετε ή να μικρύνετε το πλάτος της κάθε στήλης τοποθετώντας το ποντίκι ή το πενάκι σας στο δεξί όριο (κάθετη γραμμή) της κάθε στήλης στο ύψος της κεφαλίδας. Ο κέρσορας τότε μετατρέπεται σε διπλό βελάκι (δεξιά-αριστερά). Κρατώντας πατημένο το πενάκι ή το αριστερό κουμπί του ποντικιού, σύρετε τον κέρσορα δεξιά ή αριστερά όσο επιθυμείτε. (2) Πατώντας το μεγάφωνο μπορείτε να ακούσετε την αντίστοιχη λέξη ή φράση. (3) Πατώντας το Α+ ή το Α- μπορείτε να μεγαλώσετε ή να μικρύνετε αντίστοιχα το μέγεθος των γραμμάτων. Ανάλογα με το μέγεθος της γραμματοσειράς και του παράθυρου, εμφανίζονται μπάρες κυλίσεως, τις οποίες μπορείτε να χρησιμοποιήσετε, για να δείτε ολόκληρο το περιεχόμενο του παράθυρου. (4) Πατώντας τα κουμπιά αυτά μεγαλώνετε ή μικραίνετε τα κελιά του πίνακα ώστε να μπορείτε να δείτε ολόκληρο το περιεχόμενο του κάθε κελιού. (5) Επιλέγοντας το Hide Word κρύβετε τις λέξεις στα Αγγλικά. Πατήστε ξανά το ίδιο κουμπί για να τις επανεμφανίσετε. Εναλλακτικά, μπορείτε να κρύψετε ή να επανεμφανίσετε μια συγκεκριμένη λέξη ή λέξεις, κάνοντας κλικ πάνω στην ίδια τη λέξη/λέξεις. (6) Επιλέγοντας το Hide Definition κρύβετε την ερμηνεία των λέξεων στα Ελληνικά. Πατήστε ξανά το ίδιο κουμπί για να τις επανεμφανίσετε. Εναλλακτικά, μπορείτε να κρύψετε ή να επανεμφανίσετε την ερμηνεία μιας ή περισσότερων λέξεων, κάνοντας κλικ πάνω στην ίδια την ερμηνεία/ερμηνείες. (7) Επιλέγοντας το Hide Example κρύβετε τα παραδείγματα στα Αγγλικά. Πατήστε ξανά το ίδιο κουμπί για να τα επανεμφανίσετε. Εναλλακτικά, μπορείτε να κρύψετε ή να επανεμφανίσετε το παράδειγμα μιας ή περισσότερων λέξεων, κάνοντας κλικ πάνω στο ίδιο το παράδειγμα/παραδείγματα. (8) Η εμφάνιση των λέξεων μπορεί να γίνει είτε με τη μορφή πίνακα (επιλογή table) είτε με τη μορφή λίστας (επιλογή list). Κάντε κλικ σε όποια μορφή θέλετε και σας διευκολύνει. (9) Το κουμπί αυτό σας παρέχει τη δυνατότητα να βλέπετε τις λέξεις αλφαβητικά (A – Z). (10) Το κουμπί αυτό σας επιτρέπει να εμφανίσετε είτε τις λέξεις ενός συγκεκριμένου κεφαλαίου ξεχωριστά (π.χ. επιλογή Unit 3) ή όλες τις λέξεις του βιβλίου μαζί (επιλογή All Units). Για περισσότερες πληροφορίες σχετικά με τη λειτουργία του παραθύρου πατήστε ΕΔΩ. Πρόσβαση στο Dictionary έχετε και από το κουμπί Contents που βρίσκεται στην μπάρα πλοήγησης. Διαβάστε περισσότερα στην κατηγορία ΜΠΑΡΑ ΠΛΟΗΓΗΣΗΣ.