ΜΠΑΡΑ ΕΡΓΑΛΕΙΩΝ
Το κουμπί της μπάρας εργαλείων είναι πάντα ορατό στην μπάρα πλοήγησης, για να έχετε εύκολη και γρήγορη πρόσβαση σε επιπλέον δυνατότητες. Κάντε κλικ στο κουμπί αυτό για να εμφανιστεί το γκρι πλαίσιο με τα εργαλεία.
Στο πάνω μέρος της μπάρας εργαλείων, βλέπετε την παραπάνω εικόνα.
(1) Μετακίνηση της μπάρας εργαλείων. Πατήστε το κουμπί, κινήστε το πενάκι ή το ποντίκι και κάντε πάλι κλικ όπου επιθυμείτε, ώστε να τοποθετήσετε την μπάρα σε οποιοδήποτε σημείο σας βολεύει.
(2) Ενεργοποίηση/απενεργοποίηση των επεξηγήσεων (tooltips).
Τα tooltips είναι επεξηγήσεις στα Αγγλικά και εμφανίζονται σε όλα τα κουμπιά ή εικονίδια του e-book όταν κάνετε roll over με το ποντίκι.
(3) Κλείσιμο της μπάρας εργαλείων. Όταν ανοίγει η μπάρα, ως προεπιλογή είναι πατημένο το κουμπί με το ποντίκι. Επιλέξτε οποιοδήποτε εργαλείο χρειάζεστε. Όταν τελειώσετε με την μπάρα εργαλείων, πριν την κλείσετε, βεβαιωθείτε πως έχετε πατήσει το εικονίδιο με το ποντίκι. Τα εργαλεία της μπάρας είναι:
Πατήστε στο εικονίδιο με το μολύβι και επιλέξτε μία από τις τέσσερις επιλογές πάχους της μύτης του μολυβιού για να γράψετε.
Πατήστε στο εικονίδιο με το πινέλο και επιλέξτε μία από τις τέσσερις επιλογές πάχους του πινέλου για να χρωματίσετε.
Κάνοντας κλικ στο εικονίδιο με την παλέτα, έχετε 10 διαφορετικές επιλογές χρώματος. Επιλέξτε όποιο χρώμα θέλετε για να γράψετε ή να χρωματίσετε. Μπορείτε να επιλέξετε πόσο έντονο ή αχνό θα είναι το χρώμα της παλέτας, κάνοντας κλικ στα βέλη που βρίσκονται στο κουτί με τα ποσοστά (100% πολύ έντονο, 10% πολύ αχνό). Επιλέξτε μεταξύ 20% και 40%, σε περίπτωση που θέλετε να επισημάνετε λέξεις ή προτάσεις.
Πατήστε στο εικονίδιο με τη γόμα και επιλέξτε μία από τις τέσσερις επιλογές πάχους της γόμας για να σβήσετε ό,τι επιθυμείτε.
Κάνοντας κλικ στο εικονίδιο με το ρολό βαφής, σβήνετε αυτόματα όλα όσα έχετε γράψει με το μολύβι ή το πινέλο στην οθόνη.
Κάντε κλικ στο βέλος με φορά προς τα αριστερά, για να αναιρέσετε την τελευταία ή τις τελευταίες κινήσεις σας. Κάντε κλικ στο βέλος με φορά προς τα δεξιά, για να επαναλάβετε την τελευταία ή τις τελευταίες κινήσεις σας.
Πατώντας το συγκεκριμένο κουμπί εμφανίζεται ένα πλαίσιο γύρω από το περιεχόμενο της οθόνης. Τοποθετήστε τον κέρσορα πάνω σε όποιο από τα τέσσερα τρίγωνα (σε κάθε μία πλευρά του πλαισίου) και σύρετε, για να καλύψετε επιλεκτικά όποιο μέρος της οθόνης επιθυμείτε. Για να αφαιρέσετε το πλαίσιο από την οθόνη σας, ξαναπατήστε αυτό το εικονίδιο στην μπάρα εργαλείων.
Πατώντας το μεγεθυντικό φακό μπορείτε να επιλέξετε το φακό με το συν ή το πλην για να μεγεθύνετε ή να μικρύνετε μέρος της εικόνας που έχετε στην οθόνη σας. Εναλλακτικά, μπορείτε να επιλέξετε οι ίδιοι το ποσοστό μεγέθυνσης/σμίκρυνσης που επιθυμείτε, κάνοντας κλικ στα βέλη που βρίσκονται στο κουτί με τα ποσοστά (ελάχιστο 100% - μέγιστο 300%). Ο κέρσορας μετατρέπεται σε χεράκι, το οποίο μπορείτε να πατήσετε, και σύροντας να μετακινήσετε την εικόνα σε όποιο σημείο της οθόνης επιθυμείτε.
Πατώντας αυτό το κουμπί ανοίγει ξεχωριστό παράθυρο με μια άδεια επιφάνεια, που μπορείτε να χρησιμοποιήσετε ως σημειωματάριο. Κάνοντας κλικ ξανά στο ίδιο κουμπί εμφανίζετε όσες καινούργιες άδειες επιφάνειες θέλετε. Για περισσότερες πληροφορίες σχετικά με τη λειτουργία του παραθύρου πατήστε ΕΔΩ.
Πατώντας το κουμπί με το ρολόι έχετε πρόσβαση στις λειτουργίες του χρονομέτρου.
Ως προεπιλογή, το χρονόμετρο που εμφανίζεται είναι σε λειτουργία μέτρησης (counter) (1). Για να ξεκινήσει η μέτρηση, πατήστε play (3). Κατά τη διάρκεια της μέτρησης, το play γίνεται δύο παράλληλες γραμμές (pause). Πατώντας τις, μπορείτε να σταματήσετε τη μέτρηση. Για να συνεχίσετε από το σημείο που είχατε σταματήσει, ξαναπατήστε play. Για να ξαναξεκινήσετε τη μέτρηση από το μηδέν, πατήστε το κουμπί (4). Επιλέξτε τη λειτουργία αντίστροφης μέτρησης (countdown) κάνοντας κλικ στο κουμπί (2). Για να ορίσετε το χρόνο που θέλετε, πατήστε τα βέλη (5) που βρίσκονται πάνω και κάτω από τους αριθμούς. Όταν είστε έτοιμοι, πατήστε play. Κατά τη διάρκεια της αντίστροφης μέτρησης, το play γίνεται δύο παράλληλες γραμμές (pause). Πατώντας τις, μπορείτε να σταματήσετε την αντίστροφη μέτρηση. Για να συνεχίσετε από το σημείο που είχατε σταματήσει, ξαναπατήστε play.