WORKBOOK (ΒΙΒΛΙΟ ΑΣΚΗΣΕΩΝ) Aπό το κεντρικό μενού κάντε κλικ στο κουμπί Workbook, για να εμφανιστούν τα κεφάλαια και οι επιπλέον ενότητες του Workbook. Tο μενού του Workbook περιέχει: - Τα 12 κεφάλαια του Workbook με τον αριθμό του κάθε κεφαλαίου. Κάνοντας κλικ σε οποιοδήποτε κεφάλαιο εμφανίζεται αναπτυσσόμενο υπομενού με τα περιεχόμενα του κάθε κεφαλαίου (Vocabulary, Grammar, κ.λπ.). Κάνοντας κλικ σε οποιαδήποτε επιλογή, εμφανίζεται αυτόματα το αντίστοιχο δισέλιδο του κεφαλαίου. Στο δισέλιδο μπορείτε να επιλέξετε τη συγκεκριμένη άσκηση που επιθυμείτε, κάνοντας κλικ στο αντίστοιχο κόκκινο περίγραμμα που εμφανίζεται όταν κινείτε το ποντίκι ή το πενάκι. Αυτόματα, στην οθόνη σας βλέπετε μεγεθυμένη τη συγκεκριμένη άσκηση. - Τις 6 ενότητες Grammar Extra (1 – 6). Κάνοντας κλικ σε οποιαδήποτε επιλογή, εμφανίζεται αυτόματα η αντίστοιχη σελίδα της ενότητας. - Τα 6 επαναληπτικά τμήματα του Workbook (Revisions) που το καθένα καλύπτει δύο κεφάλαια. Κάνοντας κλικ στο Revision που θέλετε, εμφανίζεται αυτόματα η πρώτη από τις τρεις σελίδες της συγκεκριμένης ενότητας. Για να έχετε πρόσβαση στις επόμενες δύο σελίδες του Revision, μπορείτε να χρησιμοποιήσετε το δεξί βέλος στο κάτω δεξιά μέρος της οθόνης. Σε οποιαδήποτε από τις τρεις σελίδες, μπορείτε να επιλέξετε μία άσκηση κάνοντας κλικ στο αντίστοιχο κόκκινο περίγραμμα που εμφανίζεται όταν κινείτε το ποντίκι ή το πενάκι. Αυτόματα, στην οθόνη σας βλέπετε μεγεθυμένη τη συγκεκριμένη άσκηση. Όλες οι ασκήσεις του Workbook (στα κεφάλαια, στα Grammar Extra και στα Revisions) είναι διαδραστικές και περιέχουν επιπλέον χαρακτηριστικά. Για αναλυτική περιγραφή διαβάστε την κατηγορία ΕΠΙΠΛΕΟΝ ΙΔΙΟΤΗΤΕΣ. Το interactive e-book έχει σχεδιαστεί έτσι, ώστε η μετάβαση από το ένα βιβλίο στο άλλο και μάλιστα στο αντίστοιχο τμήμα του ίδιου κεφαλαίου να γίνεται εύκολα και ταχύτατα. Για παράδειγμα, εάν βρίσκεστε στο δισέλιδο Grammar του Workbook, πατώντας το κουμπί C στην μπάρα πλοήγησης έχετε πρόσβαση στο δισέλιδο Grammar του Coursebook, ενώ πατώντας το κουμπί G στην μπάρα πλοήγησης έχετε πρόσβαση στο αντίστοιχο κεφάλαιο του Grammar Book. Πρόσβαση στα κεφάλαια του Workbook και τα περιεχόμενά τους έχετε και από το κουμπί Contents που βρίσκεται στην μπάρα πλοήγησης. Διαβάστε περισσότερα στην κατηγορία ΜΠΑΡΑ ΠΛΟΗΓΗΣΗΣ.